Gibraltars taubane

Gibraltars taubane (engelsk: Gibraltar Cable Car, spansk: Teleférico de Gibraltar er en taubane i Gibraltar. Taubanens basestasjon ligger i sørenden av hovedgaten, rett ved Gibraltars botaniske hage (også kalt for La Alameda Gardens).«Gibraltar Cable Car Trip» , Yougodo.com

 Historie 
Gibraltars taubane ble bygget i 1966 av den sveitsiske selskapet Von Roll Holding, med stor ekspertise innen taubaner. Basestasjonen og stasjon på toppen av Gibraltarklippen ble designet av Public Works Departments arkitekt Brian Helliwell (RIBA). På toppen av klippen sto det tidligere et artilleribatteri, Signal Hill-batteri, og en signalstasjon.«Signal Hill Battery and ruins»   , DiscoverGibraltar. Levninger av en tidligere taubanestasjon som ble benyttet for å frakte forsyninger (eller dristige menn) opp er fortsatt synlige.«Gibraltar Aerial Railway equipped by Bullivant», Going to the Isle of Dogs, vol 9, s. 255, Bullivant & Co, 1893. Se illustrasjon nederst. Ved siden av levningene av militære bygninger er det også en kort tunnel som går øst til vest under stasjonen. Stasjonen ble bygget over den tidligere batteriet.

Den siste omfattende renovering av taubanen skjedde i 1986 da gondolene ble byttet ut med de nåværende. I 2007 ble stasjonen på toppen pusset opp og erstattet med de nåværende fasiliteter, inkludert Calpe Suite som er registrert for å utføre bryllup.«The Cable Car Ride», Gibraltar Travel Guide.

 Drift 
Fra basestasjonen går taubanen opp Gibraltarklippen («The Rock») og midtveis til Ape's Den, og deretter opp til toppen. Til tross for det kalles «toppen av klippen», er det faktisk den nest høyeste toppen av Gibraltarklippen, 412 moh. Det er 673 meter mellom de to stasjoner og hver gondol tar 30 passasjerer. Taubanen går mellom de to tårnene og turen tar rundt seks minutter med en fart på  per sekund, 36 km/t.«The present Cable Car»   , DiscoverGibraltar

I løpet av turen er det innspilt lydbånd som beskriver den historiske bakgrunnen for Gibraltars utsikt.«Cable Car of Gibraltar» , Independentrip.com«Gibraltar Cable Car» , Gibraltar Tourist and Travel Information På toppen er det en restaurant, kafé, toaletter og terrasser hvor en kan se over Gibraltarstredet til Marokko, ned på Gibraltarbukta og mot Algerie og østover mot Marbella. Buss nummer 2, 3 og 4 stopper rett ved basestasjonen. Parkering er tilgjengelig i Grand Parade ved siden av basestasjonen.

 Bilder

 Referanser

Kategori:Gibraltar
Kategori:Turisme